20/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 448/2008

Resolución do 26 de abril de 2010, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica no Concello de Oroso (expediente IN407A 448/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 17 - A Coruña. Denominación: modificado 1. L. M. T. A., C. T. I., R. B. T. Curro. Situación: Oroso. Características técnicas: Liña eléctrica de media tensión aérea, a 20 kV, cunha lonxitude de 368 m, coa orixe na L. M. T. A. Ordes entre C. T. Villarromariz e C. T. Couso, condutor tipo LA-56/54,6 mm 2, e final no C. T. proxectado. Centro de transformación intemperie, cunha potencia de 100 kVA, e unha relación de transformación de 20.000/40-230 V. Liña de baixa tensión aérea, cunha lonxitude de 837 m, coa orixe no C. T. proxectado, condutor tipo RZ. Concello de Oroso. Resultan os seguintes feitos: Primeiro. –A petición someteuse a información pública por acordo do 16 de xuño de 2009, do Departamento Territorial, publicada no DOG do 21 de xullo de 2009, no BOP de A Coruña do 10 de xullo de 2009 e no Diario El Correo Gallego de 3 de xullo de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Así mesmo practicouse notificación individual ós afectados. Segundo. –Dentro do prazo establecido foron presentadas alegacións por: Don Nikolay Petrov Troughton Caciula, propietario dos predios n.° 1 e n.° 2, en alegacións ao primeiro proxecto presentado, solicita que se realice a traveso do trazado antigo ou constituíndose unha servidume de paso subterránea. Alega que fai anos Unión Fenosa Distribución S. A. instalou sobre o seu predio unha liña de alta tensión e que non recibiu indemnización. Que no seu día prateou ao persoal desta empresa que o trazado se conectara á liña existente. Que o normal era que se reforzara todo o núcleo rural e non se fagan novos trazados, xa que as casas xa teñen subministro eléctrico. Se Ile volve a notificar polo modificado 1 sen variación no trazado con respecto ós predios n.° 1 e n.° 2. Non presenta novas alegacións. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte: Que a liña á que fai referencia este propietario chegouse a un acordo no ano 1998 có propietario do predio nese momento. Que o trazado se mantén paralelo ao camiño e que a servidume de paso non limitará as labores agrícolas que se veñen realizando. Que se o proxecto és autorizado será no seu momento o Xurado de Expropiación de Galicia o encargado de valorar o prexuízo nestes predios. Que a alternativa proposta é inviable (art. n.° 57 da Lei do sector eléctrico e art. n.° 161 do R. D. 1955/2000 de 1 de decembro), estaríase ante as limitacións á constitución da servidume e se verían afectadas parcelas clasificadas como solo de núcleo rural. Que o proxecto realizouse conforme o Decreto 3151/68 de 28 de novembro, R. T. L. E. A. T., sen que existan prohibicións nin limitacións á constitución da servidume. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro. –Con relación ás alegacións presentadas cabe dicir que o trazado da liña de media tensión ao C. T. Curro é a mais idónea e cumpre có indicado no art.57 da Lei 54/97, do sector eléctrico, e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo dun mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 26 de abril de 2010. Tristana Moraleja Gómez Xefa territorial da Coruña